ceb da da ceb da da da da da da da da da da da da da da da da en da da de it da en pt da da da da da da da da da da da da en da da da da da de ca da de fr ca da fr da da da da da da da de da da sv da da da da da da da da da da da da da da da da da da en da da sv sv da da da da da da da da da da da
En voksen indeholder cirka ét kilo calcium, som er det mineral, vi indeholder mest af. Knogler og tænder lagrer 99 %, og omkring 1 % bruges til metaboliske funktioner. Blodets indhold af calcium er stramt reguleret, da selv mindre afvigelser kan resultere i alvorlige symptomer fra nervesystem og hjerte.
D-vitamin er vigtigt for optagelsen af calcium fra fordøjelseskanalen. Parathyreoideahormon, der dannes i biskjoldbruskkirtlerne, kan øge blodets calciumindhold ved at frigøre calcium fra knoglerne og mindske udskillelsen af calcium gennem nyrerne. På den måde fungerer knoglevævet som et depot og en kilde til calcium, så der opretholdes en konstant koncentration af calcium i blodet, muskler og intercellulære væsker.
Stærke knogler. Udgør med magnesium og fosfor knoglevævets faste substans
Celledeling og cellers funktioner i kroppen
Mangler og dårlig udnyttelse forårsages af
Mangel på D-vitamin og magnesium
Oxalsyre. Findes fx i syreblade, te, spinat, kakao, rabarber.
Fytin. Findes i korns skaldele. Iblødsætning og langtidshævning kan aktivere fytase, der spalter fytin.
Nedsat belastning af knogler, der reducerer knoglemasse.
Snigende afkalkning af skelettet
Knogleskørhed (der ofte viser sig ved knoglebrud)
Engelsk syge (sammen med D-vitaminmangel)
Dårlige tænder og tandforfald
Se desuden næste rubrik
For lavt calcium i blodet (hypokalcæmi)
Kroppens evne til at hente calcium fra knoglernes reserver er nedsat. Tilstanden forekommer ved nedsat funktion af biskjoldbruskkirtlerne, knoglesygdomme og nyresygdomme.
Prikken og stikken i fingre – første symptom
Især mejeriprodukter, tang, brændenælde, grønne grønsager og krydderurter som grønkål, bønner, spinat og persille samt mandler, nødder, frø, kerner, æg og udtræk fra suppeben. Desuden vand – især ”hårdt”, som indeholder mest calcium.
12 (gennemsnitsværdi i Danmark)
Voksne 11 år og opefter: 800 mg
Børn 1-10 år: 600 mg
Gravide og ammende: 900 mg
Personer med risiko for knogleskørhed
Obs. Hænger ofte sammen med mangel på D-vitamin og magnesium.
Knogleopbygning, knoglenedbrydning og knoglemineraltæthed
Knoglerne nedbrydes og opbygges løbende gennem livet. Hos børn og unge overstiger knogledannelsen knoglenedbrydningen. I midten af voksenlivet udligner processen sig, så knoglerne holdes intakte. Sidst i voksenlivet begynder knoglenedbrydningen at overstige knogledannelsen, hvilket resulterer i knogletab. Postmenopausale kvinder er særlig udsat på grund af hormonelle forandringer. Meget handler også om kost og motion (især belastning af knogler).
Knoglemineraltætheden kan afsløres ved at måle mængden af calcium og mineraler i knoglevæv.
Calciumcarbonat. 1000 mg giver 400 mg calcium. Bør indtages med måltid. Nogle oplever forstoppelse, som kan undgås med magnesium tilskud. Calciumcarbonat neutraliserer mavesyren og findes også i nogle syreneutraliserende produkter.
Calciumcitrat. 1000 mg giver 210 mg. Calciumcitrat kan tages uafhængigt af måltider.
Koralcalcium. Består af calciumcarbonat og spormineraler.
Calciumlactat og calciumglukonat. Indeholder mindre koncentrerede former af calcium.
Calciumchelat. Syntetisk fremstillet stof, hvor calcium er bundet til organisk molekyle.
Især fra stor indtagelse af mejeriprodukter og/eller monotilskud
Det antages, at der ikke er nævneværdige gener før indtaget er over 2.500 mg daglig. Men det afhænger også af forholdet mellem D-vitamin og magnesium.
Forhøjet calcium i blodet (hypercalcæmi - calciumforgiftning)
Skyldes som regel anden sygdom som overaktiv biskjoldbruskkirtel og kræft.
Calcium udfældninger i nyrerne og sten i urinvejene
Ekstrem træthed, fysisk og psykisk. Ubehandlet er der risiko for hjertestop.
Alvorlige problemer i centralnervesystemet.
Vigtigt at vide om interaktioner, behov og tilskud
D-vitamin og balancen mellem calcium og magnesium er meget vigtigt for, at calcium optages, indlejres i knoglerne og andre metaboliske funktioner. K2 vitamin bidrager desuden til vedligeholdelse af stærke knogler.
Børn bør ikke indtage mere end en halv liter mælk eller tilsvarende mejeriprodukter daglig, da det kan føre til fejlernæring og hæmme jernoptagelsen.
Ernæringsrådet anbefaler, at man tager et calciumtilskud, hvis man ikke indtager mejeriprodukter.
Størstedelen af jordens befolkning indtager ikke mejeriprodukter og får det reelle calciumbehov dækket gennem andre fødevarer.
Tag ikke calciumtilskud ved hypercalcæmi (for højt calciumindhold i blodet), ved nedsat nyrefunktion eller tendens til nyresten.
Calciumtilskud kan hæmme virkningen af penicillin og medicin mod Parkinsons syge. Tal med lægen, hvis der er tvivl.